
TURTO IR APLINKOS APSAUGOS SKYRIAUS MENTORIAUS PAREIGYBĖS APRAŠYMAS

I SKYRIUS
PAREIGYBĖ

1. Turto skyriaus mentorius (toliau – darbuotojas) yra specialistas.
2. Pareigybės lygis – A2.


II  SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus: 
3.1. būti ne jaunesnis kaip 65 metų buvęs karjeros valstybės tarnautojas, turintis ne mažesnę kaip 5 metų tarnybos Jonavos rajono savivaldybės administracijoje patirtį;
3. 2. turėti ne žemesnį kaip aukštąjį universitetinį su bakalauro kvalifikaciniu laipsniu arba jam prilygintą arba aukštąjį koleginį su profesinio bakalauro kvalifikaciniu laipsniu  išsilavinimą vadybos, verslo ar ekonomikos krypties;
3.3. išmanyti Lietuvos Respublikos teisės aktus, reglamentuojančius valstybės ir savivaldybės turto valdymo, naudojimo ir disponavimo juo klausimus, mažmeninės prekybos licencijavimo, viešųjų paslaugų kainodaros bei smulkaus ir vidutinio verslo rėmimo klausimus bei vietos savivaldą, viešąjį administravimą, viešuosius pirkimus, valstybės pagalbą, korupcijos prevenciją, strateginį valdymą, teisėkūrą, dokumentų rengimą ir valdymą reglamentuojančius teisės aktus.
3.4. gebėti:
3.4.1. dirbti „MS Office“ programų paketu;
3.4.2. valdyti, kaupti, sisteminti, apibendrinti informaciją ir rengti išvadas;
3.4.3. savarankiškai planuoti, organizuoti savo veiklą;
3.4.4. sklandžiai dėstyti mintis raštu ir žodžiu;
3.4.5. analizuoti, vertinti ir rengti teisės aktus, jų projektus bei įgyvendinimo rekomendacijas.

III. SKYRIUS 
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas atlieka šias funkcijas: 
4.1. konsultuoja savivaldybės darbuotojus ir tarnautojus valstybės ir savivaldybės turto valdymo, naudojimo ir disponavimo juo klausimais, mažmeninės prekybos licencijavimo, viešųjų paslaugų kainodaros bei smulkaus ir vidutinio verslo rėmimo klausimais,  perduoda jiems savo įgytą patirtį;
4.2. analizuoja su turto valdymo, naudojimo ir disponavimo juo klausimais, mažmeninės prekybos licencijavimo, viešųjų paslaugų kainodaros bei smulkaus ir vidutinio verslo rėmimo klausimais susijusius teisės aktus, jų projektus, teikia rekomendacijas dėl efektyvaus teisės aktų rengimo bei įgyvendinimo;
4.3. prisideda tęsiant pradėtus ilgalaikius darbus, dalyvauja su savo kompetencijos klausimais susijusių darbo grupių ir komisijų darbe;
4.4. padeda naujai priimtiems darbuotojams plėtoti bendradarbiavimą bei ryšius su valstybės ir savivaldybės institucijomis, įstaigomis bei organizacijomis, įgyti arba tobulinti turimas veiklos sritims būtinas žinias, kompetencijas ir gebėjimus;
4.5.  motyvuoja savivaldybės administracijos darbuotojus ir tarnautojus siekti geresnių veiklos rezultatų, padeda  jiems planuoti veiklą, nustatyti veiklos sričių kryptis, tikslus, uždavinius ir priemones bei jų matavimo rodiklius.

